វិទ្យាល័យសន្ធរម៉ុក

វិទ្យាល័យ​សន្ធរម៉ុក រឺ វិទ្យាល័យ​ជាស៊ីម​សន្ធរម៉ុក ជាគ្រឹះស្ថាន​មធ្យមសិក្សា​បឋមភូមិ និង​ទុតិយភូមិរដ្ឋ ដែល​ឋិត​នៅសង្កាត់ទឹកល្អក់​ទី១ ខណ្ឌទួល​គោក រាជធានីភ្នំពេញ។ វិទ្យាល័យ​នេះ​ឋិត​នៅ​ជាប់​នឹង​ សាលាបឋមសិក្សាសន្ធរម៉ុក។ កាល​ពីដើម​ឡើយ​ទាំង​វិទ្យាល័យ​ និង​បឋម​សិក្សា​​មាន​ទីធ្លារួម​តែ​ក្រោយ​មក​ក៏​ឃាំង​គ្នា​វិញ។ ឈ្មោះ​គ្រឹះស្ថាន​សិក្សា​នេះ យក​តាម​ឈ្មោះ​កវីខ្មែរ​ម្នាក់​ដ៏​ល្បី​ល្បាញ​មួយរូប គឺ​ ​ឧកញ៉ា​ សន្ធរ​វោហារ​ម៉ុក។

ទីតាំង 
វិទ្យាល័យ​សន្ធរម៉ុក ឋិត​នៅក្នុង​សង្កាត់​ទឹក​ល្អក់ទី១ ខ័ណ្ឌទួល​គោក​ រាជធានីភ្នំពេញ នៅបណ្ដោយ​ មហាវិថីកម្ពុជា​ក្រោម នៅខាង​ត្បូង​ផ្លូវ។ ខាងកើត​វិទ្យាល័យនេះ គឺ​សាលាបឋមសិក្សា​សន្ធរម៉ុក។ ខាង​ត្បូង​គឺផ្លូវ​លេខ ១៣៨។ ខាង​លិច​គឺផ្លូវ​លេខ ២៥៣។

គណៈគ្រប់គ្រង
បច្ចុប្បន្ន នាយកវិទ្យាល័យគឺលោក ឡៅ ម៉ូលីណា(២០១៥ ដល់បច្ចុប្បន្ន។ អតីត​នាយក​វិទ្យាល័យ​ គឺ លោក មាក  ឆរស្មី(២០០៥~២០១៥) ហង្ស ឆាយ(១៩៩៦~២០០៤) សុឹម សូម៉ា(១៩៧៩~១៩៩៦)  ។

ព្រឹត្តិការណ៍
ចំពោះ​ឆ្នាំសិក្សា ២០១២~២០១៣ កន្លង​ទៅនេះ វិទ្យាល័យ​សន្ធរម៉ុក ទទួល​ភារៈជាទីតាំងចែក​វិញ្ញាបនប័ត្របណ្ដោះអាសន្ន​​មធ្យម​សិក្សា​ទុតិយភូមិ​ ដល់​បេក្ខជនដែល​ប្រលង​សញ្ញាប័ត្រ​មធ្យម​សិក្សា​ទុតិយភូមិ នា​សម័យ​ប្រលង ៥ សីហា ២០១៣។